พุงนำนมอีกแล้วจ้า เคยมาชิมแล้วรอบนึง คราวนี้มาเชียงใหม่ก็ต้องแวะเวียนมาชิมอีกกับร้าน all about crepes จ้า

สถานที่ตั้งร้าน
โครงการมาลินพลาซ่า หน้ามหาวิทยาลัยเชียงใหม่ โดยร้านย้ายจากโซนเดิม มาตั้งอยู่บริเวณทางเข้าที่จอดรถจ้า เยื้องๆกับที่เก็บเงินค่าจอดเลย โทรถามทางได้ที่ 089-429-9995, 085-030-0511 จ้า

บรรยากาศ
คล้ายๆ Food Truck เลยจ้า ตกแต่งด้วยเฟอร์นิเจอร์ไม้ มีบาร์ไว้นั่งทานชิวๆ แถมมีพรอพเก๋ๆไว้ถ่ายรูปได้ด้วยอะ จุที่นั่งได้ไม่เกินสิบคนน้า

เวลาเปิดปิด
ทุกวัน 17.00-22.00 จ้า

เมนูลองชิม
-เครปไส้ครีมและช้อกโกแลต ท้อปปิ้งกล้วยและอัลมอนด์
ตัวแป้งนุ่มไม่มันหรือเลี่ยนกลิ่นเนยนะ และความหนาของแป้งไม่มากเกินไป วิปครีมด้านในหอมมันอร่อย ซอสช้อกโกแลตที่ราดก็ขมๆหวานๆกำลังดี กล้วยหอมที่ให้มาเยอะพอสมควร และสุกกำลังดี ไม่เละ รึหวานเลี่ยนจนเกินไป  อัลมอนด์ที่โรยมาเป็นแบบสับหยาบ ชิ้นกำลังกรุบๆพอดีคำ ไม่มีกลิ่นนหืน พอทานรวมๆเข้ากันดีมากๆ ได้ทั้งความหอมของกล้วย นุ่มแป้งและครีม กรุบของอัลมอนด์

-เครปไส้ครีมและคาราเมล ท้อปปิ้งกล้วย สตอเบอรี่และไอศครีมวนิลา
ตัวแป้ง ครีมและกล้วยเหมือนกับด้านบนเนอะ ต่างกันที่ซอสคาราเมลที่เพิ่มความหอมหวาน ส่วนสตอเบอรี่สดมีความเปรี้ยวอมหวานเบาๆ ไอศครีมวนิลาก็ไม่หวานมากจนเกินไป เหมาะกับทานตอนหน้าร้อนมาก

ประทับใจ
-เมนูให้เลือกเยอะพอสมควร
-ครีมอร่อย น่าจะใช้ครีมค่อนข้างดีเพราะไม่เกิดฝ้าขาวบริเวณเพดานปาก

ข้อเสนอแนะ
-ที่นั่งน้อยไปหน่อยจ้า